Ξηροκαρίταινα Αρκαδίας

Η ΞηροκαρίταιναΕπισήμως η ονομασία του οικισμού είναι με την γραφή "Ξηροκαρίταινα", έπειτα από την τροποποίηση της, στις 16/10/1940. Βλ. ΕΕΤΑΑ - Διοικητικές μεταβολές Ξηροκαρύταινας. Γράφεται ωστόσο και ως "Ξηροκαρύταινα", από την παλαιότερη μορφή της ονομασίας του χωριού, που για τους ντόπιους και την ευρύτερη περιοχή είναι η επικρατέστερη. είναι ορεινό χωριό του Νομού Αρκαδίας.

Τοποθεσία
Το χωριό βρίσκεται χτισμένο σε μια ορεινή τοποθεσία στην ανατολική πλευρά του Αφροδίσιου Όρους, σε υψόμετρο περίπου 860 μέτρωνHelppost.gr - Υπολογισμός υψομέτρου σημείων . και σε πλησία θέση βορείως της τεχνητής Λίμνης Λάδωνα. Χωροθετείται στο βόρειο τμήμα της Αρκαδίας και εγγύς των ορίων της με την Αχαΐα. Γειτνιάζει από την πλευρά της Αρκαδίας με την Πουρναριά, την Μουριά, την Βάχλια και την Πέρα Βάχλια, καθώς και από την πλευρά της Αχαΐας με τη Δάφνη και τα Νάσια.

Απέχει περί τα: 22 χιλιόμετρα από την έδρα του πρώην Δήμου Κλείτορος την Μυγδαλιά, 49 χιλιόμετρα από τα Καλάβρυτα, 68 χιλιόμετρα από την έδρα του Δήμου Γορτυνίας την ΔημητσάναΥπάρχει και εναλλακτική διαδρομή 62 χιλιομέτρων αλλά με περισσότερο χρόνο μετάβασης., 73, χιλιόμετρα από την Τρίπολη και 113 χιλιόμετρα από την Πάτρα. Επίσης, απέχει από την Εθνική Οδό Πατρών-Τριπόλεως ("111") περίπου 9 χιλιόμετρα (κοντά στο ύψος της Ποταμιάς Παΐων).

Δημογραφικά στοιχεία
Η Ξηροκαρίταινα, σύμφωνα με την Απογραφή του 2011 έχει πληθυσμό 34 κατοίκουςArkadiaportal.gr - Αναλυτικά ο πληθυσμός της Αρκαδίας με βάση την επίσημη απογραφή του 2011.. Κατά την Απογραφή του 2001 η Ξυροκαρύταινα είχε πληθυσμό που ανερχόταν σε 104 κατοίκους, ενώ ακόμα παλιότερα και σύμφωνα με την Απογραφή του 1991 είχε 97 κατοίκους.

Εκκλησίες
Ο κεντρικός και ενοριακός ναός του χωριού είναι αφιερωμένος στο Γεννέθλιον του Τιμίου Προδρόμου και Βαπτιστού Ιωάννου και πανηγυρίζει στις 24 ΙουνίουSansimera.gr (Σαν Σήμερα) - Άγιος Ιωάννης ο Πρόδρομος και Βαπτιστής., ενώ βρίσκεται στο βόρειο τμήμα του οικισμού. Λίγο έξω από τον οικισμό προς τα νότια, υπάρχει ο κοιμητηριακός ναός της Αγίας Μαρίνας που πανηγυρίζει στις 17 ΙουλίουSaint.gr (Ορθόδοξος Σύναξις) - Αγία Μαρίνα.. Στην περιφέρεια του χωριού βρίσκονται επίσης τα ξωκκλήσια του Αγίου Γεωργίου και της Παναγιάς που γιορτάζουν στις 23 Απριλίου (ή την Δευτέρα του Πάσχα, εάν αυτό βρίσκεται ημερολογιακά μετά από αυτήν την ημερομηνία)Saint.gr (Ορθόδοξος Σύναξις) - Άγιος Γεώργιος και στις 31 Αυγούστου (Τιμία Ζώνη)Gerontesmas.com (Γέροντες της εποχής μας) - 31 Αυγούστου – Γιορτή Αγίας Ζώνης (Ποίημα). αντίστοιχα.

Παραπομπές

Εξωτερικοί σύνδεσμοι
 Inarcadia.gr - Ξηροκαρύταινα.
 Exploring-Greece.gr - Ξηροκαρύταινα.
 Arcadia.ceid.upatras.gr - Ξηροκαρύταινα
 Ε.Ε.Τ.Α.Α. - Διοικητικές μεταβολές οικισμού Ξηροκαρίταινας.

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κατηγορία:Δήμος Κλείτορος